ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ ΚΑΙ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ για τα ενδιάμεσα αποτελέσματα των πολυετών προγραμμάτων προσανατολισμού για τους αλιευτικούς στόλους στις 30 Ιουνίου 2002

ΠΙΝΑΚΑΣ ΠΕΡΙΕΧΟΜΕΝΩΝ

Περίληψη

Εισαγωγή

Καθορισμός των ενδιάμεσων στόχων

Επανακαταμέτρηση χωρητικότητας

Μητρώο αλιευτικών σκαφών

Συνολικά αποτελέσματα

Αποτελέσματα ανά κράτος μέλος

Βέλγιο

Γερμανία

Δανία

Ισπανία

Φινλανδία 14

Γαλλία

Ηνωμένο Βασίλειο

Ελλάδα

Ιρλανδία

Iταλία

Κάτω Χώρες

Πορτογαλία

Σουηδία

Συμπέρασμα

Περίληψη

Αντικείμενο της παρούσας έκθεση [1] είναι να ενημερώσει για την κατάσταση στις 30 Ιουνίου 2002 των διαφόρων τμημάτων των στόλων των κρατών μελών που διέπονται από τα πολυετή προγράμματα προσανατολισμού 4ης γενεάς (ΠΠΠ IV), σε σύγκριση με τους ενδιάμεσους στόχους που έχουν καθοριστεί για τα εν λόγω τμήματα την ίδια ημερομηνία.

[1] Κατ' εφαρμογή των άρθρων 6α και 6β της απόφασης 2002/652/EK (ΕΕ L 215 της 10.08.2002, σ. 23) η οποία παρατείνει για ένα έτος, μέχρι τις 31 Δεκεμβρίου 2002, τα πολυετή προγράμματα προσανατολισμού 4ης γενεάς.

Η ενημέρωση αυτή θα επιτρέψει την ορθή και διαφανή εφαρμογή των καθεστώτων δημοσίων ενισχύσεων για τον στόλο. Πράγματι, από την 1η Ιουλίου 2002, δεν είναι πλέον δυνατή η χορήγηση ενισχύσεων για την κατασκευή αλιευτικών σκαφών στα τμήματα του ΠΠΠ IV που δεν τηρούν τους στόχους τους για την ημερομηνία αυτή.

Στην παρούσα έκθεση, η Επιτροπή εξηγεί επομένως με ποιο τρόπο υπολογίστηκαν οι ενδιάμεσοι στόχοι της 30ής Ιουνίου 2002 ανά τμήμα στόλου και στη συνέχεια συγκρίθηκαν με την κατάσταση των ιδίων τμημάτων την ίδια ημερομηνία, όπως εμφανίζεται (η κατάσταση) στο μητρώο αλιευτικών σκαφών της Κοινότητας. Οι υπολογισμοί αυτοί αφορούσαν μόνο τους στόχους που εκφράζονται σε αλιευτική ικανότητα (GT και kW), καθόσον οι στόχοι σε αλιευτικές προσπάθειες (GTxημέρες και kWxημέρες) μπορούν να εκφρασθούν μόνο ανά ολόκληρο έτος λόγω του εποχικού χαρακτήρα των αλιευτικών δραστηριοτήτων.

Τα αποτελέσματα είναι τα εξής:

* Όλες οι χώρες πέτυχαν στις 30 Ιουνίου 2002 τον ενδιάμεσο συνολικό στόχο τους σε kW [2]

[2] Η αξιολόγηση των επιδόσεων των ΠΠΠ IV σε GT θα είναι αμφίβολη, εφόσον δεν έχει ολοκληρωθεί η επανακαταμέτρηση του στόλου που θα πρέπει να περατωθεί το 2003. Για το λόγο αυτό η αναφορά σε kW είναι η μόνη δυνατή.

* Μεταξύ αυτών, μόνο η Δανία, η Ισπανία, η Πορτογαλία, η Ιρλανδία και η Φινλανδία πέτυχαν σε kW το στόχο τους σε όλα τα τμήματα του στόλου.

Κατόπιν τούτου, το Βέλγιο, η Γερμανία, η Γαλλία, το Ηνωμένο Βασίλειο, η Ελλάδα, η Ιταλία, οι Κάτω Χώρες και η Σουηδία υποχρεώθηκαν, από την 1η Ιουλίου 2002 και για ένα ή περισσότερα τμήματα του στόλου τους, να αναστείλουν τα καθεστώτα ενισχύσεων για την κατασκευή ή τον εκσυγχρονισμό του στόλου.

Εισαγωγή

Για κάθε κράτος μέλος της Κοινότητας, ένα πολυετές πρόγραμμα προσανατολισμού (ΠΠΠ) καθορίζει στόχους για τη μείωση του μεγέθους του αλιευτικού στόλου, προκειμένου να επιτευχθεί η προσαρμογή της αλιευτικής προσπάθειας προς τους διαθέσιμους πόρους. Η τετάρτη γενεά των ΠΠΠ [3], η οποία εγκρίθηκε το Δεκέμβριο του 1997, καθόρισε τους στόχους αυτούς για το χρονικό διάστημα 1997-2001. Η περίοδος αυτή παρατάθηκε με απόφαση του Συμβουλίου [4] μέχρι τα τέλη του 2002.

[3] Αποφάσεις της Επιτροπής 98/119/ΕΚ έως 98/131/ΕΚ (ΕΕ L 39 της 12.2.1998, σ. 1-84).

[4] ΕΕ L 31 της 01.02.2002. σ. 77.

Καθορισμός των ενδιάμεσων στόχων

>ΑΝΑΦΟΡΑ ΣΕ ΓΡΑΦΗΚΟ>

Σύμφωνα με το άρθρο 6α της απόφασης 2002/652/EK της Επιτροπής [5], με την οποία παρατείνονται τα ΠΠΠ μέχρι τις 31 Δεκεμβρίου 2002: "Βάσει των στοιχείων που εμφαίνονται στις 30 Ιουνίου 2002 στο μητρώο αλιευτικών σκαφών της Κοινότητας, η Επιτροπή θα συντάξει ένα έγγραφο που θα εκφράζει για κάθε τμήμα του στόλου κάθε κράτους μέλους τις αποκλίσεις μεταξύ των αλιευτικών ικανοτήτων σε χωρητικότητα GT και kW κατά την ημερομηνία αυτή και των ενδιάμεσων στόχων, οι οποίες θα υπολογιστούν στην περίπτωση αυτή ανά τμήμα του στόλου ως ο μέσος αριθμητικός όρος των στόχων του 5ου και του 6ου έτους των προγραμμάτων". Το ακόλουθο σχήμα απεικονίζει τον υπολογισμό αυτό που πραγματοποιήθηκε για κάθε τμήμα του στόλου καθώς και για τον συνολικό στόχο:

[5] ΕΕ L 215 της 10.08.2002, σ. 23

Σύμφωνα με το άρθρο 6β της απόφασης 2002/652/EK της Επιτροπής, η έκταση της εργασίας αυτής περιορίζεται στη σύγκριση της κατάστασης και των στόχων των στόλων που μετρώνται σε αλιευτική ικανότητα.

Στο πλαίσιο των ΠΠΠ, η αλιευτική ικανότητα ενός σκάφους εκφράζεται σε χωρητικότητα (σε μονάδες GT) και σε προωστήρια ισχύ (σε kW).

Επανακαταμέτρηση χωρητικότητας

Οι στόχοι του ΠΠΠ III (1992 - 1996) όσον αφορά τη χωρητικότητα εκφράζονταν σε κόρους ολικής χωρητικότητας (ΚΟΧ), αν και σε όλα σχεδόν τα κράτη μέλη ήταν σε χρήση μείγμα μεθόδων μέτρησης και ορισμένα πλοία είχαν καταμετρηθεί σε ΚΟΧ, άλλα σε GT, ενώ ορισμένα σε μονάδες χωρητικότητας που έχουν ορισθεί σε εθνικό επίπεδο.

Ο κανονισμός (ΕΚ) αριθ. 3259/94 του Συμβουλίου [6] και η απόφαση 95/84/ΕΚ της Επιτροπής [7] εκδόθηκαν με στόχο την εναρμόνιση των καταμετρήσεων της χωρητικότητας και απαιτούν την καταμέτρηση όλων των αλιευτικών σκαφών σε χωρητικότητα GT. Απλοποιούν επίσης τον ορισμό της χωρητικότητας GT για σκάφη ολικού μήκους μικρότερου των 15 μέτρων και καθορίζουν τύπους για την εκτίμηση της χωρητικότητας GT σκαφών μήκους μεταξύ 15 και 24 μέτρων εν αναμονή της πλήρους επανακαταμέτρησής τους.

[6] ΕΕ L 339 της 29.12.1994, σ. 11.

[7] ΕΕ L 67 της 25.3.1995, σ. 33.

Όπως έχει συμφωνηθεί με τα κράτη μέλη, η μετατροπή των στόχων χωρητικότητας σε μονάδες GT πραγματοποιήθηκε κατά το χρόνο έγκρισης του ΠΠΠ IV. Ωστόσο, ορισμένα κράτη μέλη σημείωσαν μικρή πρόοδο στην επανακαταμέτρηση των στόλων τους κατά το χρόνο της έγκρισης του προγράμματος, οπότε οι στόχοι, αν και επίσημα καθορίστηκαν σε μονάδες GT, εξακολούθησαν να εκφράζονται στην πράξη σε μείγμα GT, ΚΟΧ και εθνικών μονάδων.

Μέχρι το τέλος του 2003, τα κράτη μέλη πρέπει να περατώσουν την επανακαταμέτρηση των στόλων τους σε μονάδες GT. Με την πρόοδο της επανακαταμέτρησης, οι εκτιμήσεις της χωρητικότητας σε GT αντικαθίστανται από πραγματικές τιμές στο μητρώο του στόλου. Το γεγονός αυτό μεταβάλλει αναπόφευκτα τη συγκρισιμότητα της κατάστασης και των στόχων που καθορίστηκαν για τη χωρητικότητα. Υπό αυστηρή θεώρηση, οι στόχοι χωρητικότητας θα έπρεπε να υπολογίζονται εκ νέου κάθε φορά που επανακαταμετράται κάποιο σκάφος. Ωστόσο, για πρακτικούς λόγους, πραγματοποιείται αναθεώρηση των στόχων μόνο περιοδικά. Στο ενδιάμεσο διάστημα, η σύγκριση της κατάστασης του στόλου προς τους στόχους χωρητικότητας παρουσιάζει αβεβαιότητες.

Στην παρούσα έκθεση, για το Βέλγιο και τη Φινλανδία, το αποτέλεσμα της επανακαταμέτρησης έχει ήδη ληφθεί οριστικά υπόψη για όλα τα τμήματα.

Μητρώο αλιευτικών σκαφών

Τα πολυετή προγράμματα προσανατολισμού παρακολουθούνται με βάση τις δηλώσεις στο αλιευτικό μητρώο της Κοινότητας. Το μητρώο περιέχει πληροφορίες για τα φυσικά χαρακτηριστικά των 100.000 περίπου εμπορικών αλιευτικών σκαφών των ευρωπαϊκών στόλων που συνοδεύονται από πληροφορίες για το τμήμα του ΠΠΠ στο οποίο ανήκει κάθε σκάφος. Με τον τρόπο αυτό επιδιώκεται η εξασφάλιση των δεδομένων αναφοράς για τον στόλο με σκοπό την εξυπηρέτηση όλων των παραμέτρων της Κοινής Αλιευτικής Πολιτικής.

Οι προγενέστερες εκθέσεις όσον αφορά τα αποτελέσματα του ΠΠΠ επεσήμαναν μερικές φορές σημαντικές αποκλίσεις μεταξύ των πληροφοριών που περιέχονται στο μητρώο του στόλου και εκείνων που παρείχαν τα κράτη μέλη στις ετήσιες εθνικές εκθέσεις τους. Ένας από τους λόγους για τις αποκλίσεις αυτές ήταν ότι οι δηλώσεις των κρατών μελών εξετάζονταν για τυχόν λάθη πριν εισαχθούν στη βάση δεδομένων. Οι απορριπτόμενες δηλώσεις ή οι δηλώσεις που ήγειραν υποψίες επιστρέφονταν στο κράτος μέλος για διόρθωση ή έλεγχο. Σκοπός της πρακτικής αυτής ήταν να διασφαλισθεί η αξιοπιστία του μητρώου του στόλου αλλά, στην πράξη, είχε συχνά ως αποτέλεσμα αποκλίσεις μεταξύ των δεδομένων των εθνικών νηολογίων και εκείνων του κοινοτικού μητρώου του στόλου.

Οι διαδικασίες αυτές έχουν ήδη τροποποιηθεί. Τα κράτη μέλη διαθέτουν τώρα άμεση πρόσβαση στα δεδομένα τους στο κοινοτικό μητρώο μέσω της εφαρμογής FRONT (Fleet Register On the NeT) στο Διαδίκτυο. Αυτό σημαίνει ότι οι εθνικές αρχές έχουν τη δυνατότητα να επιφέρουν απευθείας διορθώσεις στα δεδομένα του κοινοτικού μητρώου του στόλου, εφόσον διαπιστώνονται αποκλίσεις σε σχέση με τα δεδομένα της εθνικής βάσης. Εν όψει των ανωτέρω, τα στοιχεία που αφορούν την αλιευτική ικανότητα και τα οποία χρησιμοποιούνται στην παρούσα έκθεση, στηρίζονται στις πληροφορίες που προέρχονται από το κοινοτικό μητρώο του αλιευτικού στόλου. Μεταξύ αυτών υπάρχουν ωστόσο ορισμένες ασυνέπειες, σημαντικότερη από τις οποίες είναι το γεγονός ότι υπάρχουν ορισμένα σκάφη χωρίς έγκυρο κωδικό τμήματος του στόλου στο πλαίσιο του ΠΠΠ. Στους πίνακες που ακολουθούν, τα σκάφη αυτά καταχωρούνται ως μη ταξινομημένα. Οι υπηρεσίες της Επιτροπής εργάζονται σε συνεργασία με τα ενδιαφερόμενα κράτη μέλη προκειμένου να διορθώσουν το πρόβλημα αυτό.

Συνολικά αποτελέσματα

Ο πίνακας Σύγκριση ανά κράτος μέλος μεταξύ της κατάστασης και του συνολικού ενδιάμεσου στόχου στις 30/06/2002 εμφανίζει την εξέλιξη των ποσοστών που αφορούν τη χωρητικότητα και την ισχύ μεταξύ 1ης Ιανουαρίου 1997 και 30ής Ιουνίου 2002.

Ο αστερίσκος δίπλα στην ένδειξη της χωρητικότητας (GT*) σημαίνει ότι τα συνολικά δεδομένα που παρουσιάζονται, υπολογίζονται με την ανάμειξη τιμών GT και ΚΟΧ. Για την εξεύρεση του συνόλου, λαμβάνεται υπόψη εν πρώτοις η τιμή σε μονάδες GT, είτε πρόκειται για τιμή που έχει προκύψει από μέτρηση ή μετά από εκτίμηση. Όταν δεν διατίθεται η τιμή σε GT, χρησιμοποιείται η τιμή σε ΚΟΧ.

Συμμόρφωση προς τους στόχους όσον αφορά την αλιευτική προσπάθεια

Ο κατωτέρω πίνακας συνοψίζει, με βάση τα στοιχεία του κοινοτικού μητρώου αλιευτικών σκαφών, την εξέλιξη του κοινοτικού στόλου στο σύνολό του από την έναρξη του ΠΠΠ IV. Οι σκιασμένες ενδείξεις δείχνουν τα κράτη μέλη που δεν επέτυχαν, στις 30 Ιουνίου 2002, τους καθορισθέντες στόχους.

Από την 1η Ιανουαρίου 1997, ο στόλος έχει μειωθεί κατά 7,6 % περίπου από άποψη ισχύος μηχανών. Από απόψεως χωρητικότητας η μεταβολή, όπως φαίνεται, ανέρχεται σε 3,5 %, αλλά είναι αμφίβολη λόγω του ότι δεν έχει περατωθεί η επανακαταμέτρηση του στόλου.

Σύγκριση ανά κράτος μέλος μεταξύ της κατάστασης και του συνολικού ενδιάμεσου στόχου στις 30/06/2002

>ΘΕΣΗ ΠIΝΑΚΑ>

Οι πλάγιοι έντονοι χαρακτήρες δείχνουν ότι οι στόχοι δεν έχουν επιτευχθεί. Δεδομένου ότι οι στόχοι χωρητικότητας δεν έχουν διορθωθεί για να ληφθεί υπόψη η επανακαταμέτρηση σε μονάδες GT, οι συγκρίσεις μεταξύ της κατάστασης και των στόχων παρουσιάζουν έναν ορισμένο βαθμό αβεβαιότητας, εκτός από το Βέλγιο και τη Φινλανδία, για τα οποία η επανακαταμέτρηση έχει ληφθεί οριστικά υπόψη.

Οι σκιασμένες χώρες είναι οι χώρες που δεν πέτυχαν τους στόχους τους.

(*) Η κατάσταση για τη Γαλλία την 1η Ιανουαρίου 1997 δεν λαμβάνει υπόψη τα σκάφη που έχουν ως βάση τα υπερπόντια διαμερίσματα (τα οποία αντιπροσωπεύουν περίπου 17.000 GT και 100.000 KW), για τα οποία δεν διατίθενται ακριβή στοιχεία μέχρι σήμερα.

Τμήματα στόλου για τα οποία επιτεύχθηκαν οι ενδιάμεσοι στόχοι στις 30/06/2002

>ΘΕΣΗ ΠIΝΑΚΑ>

Αποτελέσματα ανά κράτος μέλος

Οι πίνακες που ακολουθούν συνοψίζουν τα ενδιάμεσα αποτελέσματα του ΠΠΠ IV στις 30 Ιουνίου 2002 για καθένα από τα κράτη μέλη.

Παρουσιάζουν τους στόχους από απόψεως αλιευτικής ικανότητας στις 30 Ιουνίου 2002 σε σύγκριση με την κατάσταση του στόλου σύμφωνα με το κοινοτικό μητρώο αλιευτικών σκαφών κατά την ημερομηνία αυτή.

>ΘΕΣΗ ΠIΝΑΚΑ>

Οι πλάγιοι έντονοι χαρακτήρες δείχνουν ότι οι στόχοι δεν έχουν επιτευχθεί.

Οι στόχοι χωρητικότητας εκφραζόμενοι σε GT για τα τμήματα 4A1 και 4A2 είναι οριστικοί. Δεν θα υπάρξουν μεταγενέστερες προσαρμογές για να ληφθεί υπόψη η επανακαταμέτρηση του στόλου.

>ΘΕΣΗ ΠIΝΑΚΑ>

Οι πλάγιοι έντονοι χαρακτήρες δείχνουν ότι οι στόχοι δεν έχουν επιτευχθεί. Δεδομένου ότι οι στόχοι χωρητικότητας δεν έχουν διορθωθεί για να ληφθεί υπόψη η επανακαταμέτρηση σε μονάδες GT, οι συγκρίσεις μεταξύ της κατάστασης και των στόχων παρουσιάζουν έναν ορισμένο βαθμό αβεβαιότητας.

Για τα τμήματα 4C4, 4C6 και 4C7, οι στόχοι χωρητικότητας εκφραζόμενοι σε GT είναι οριστικοί. Δεν θα υπάρξουν μεταγενέστερες προσαρμογές για να ληφθεί υπόψη η επανακαταμέτρηση του στόλου.

>ΘΕΣΗ ΠIΝΑΚΑ>

Δεδομένου ότι οι στόχοι χωρητικότητας δεν έχουν διορθωθεί για να ληφθεί υπόψη η επανακαταμέτρηση σε μονάδες GT, οι συγκρίσεις μεταξύ της κατάστασης και των στόχων παρουσιάζουν έναν ορισμένο βαθμό αβεβαιότητας.

Ο στόχος χωρητικότητας εκφραζόμενος σε GT για το τμήμα 4Β4 είναι οριστικός. Δεν θα υπάρξουν μεταγενέστερες προσαρμογές για να ληφθεί υπόψη η επανακαταμέτρηση του στόλου.

>ΘΕΣΗ ΠIΝΑΚΑ>

Δεδομένου ότι οι στόχοι χωρητικότητας δεν έχουν διορθωθεί για να ληφθεί υπόψη η επανακαταμέτρηση σε μονάδες GT, οι συγκρίσεις μεταξύ της κατάστασης και των στόχων παρουσιάζουν έναν ορισμένο βαθμό αβεβαιότητας.

Για το τμήμα 4E7, ο στόχος χωρητικότητας εκφραζόμενος σε GT είναι οριστικός. Δεν θα υπάρξουν μεταγενέστερες προσαρμογές για να ληφθεί υπόψη η επανακαταμέτρηση του στόλου.

>ΘΕΣΗ ΠIΝΑΚΑ>

Για τα τμήματα 4L1, 4L2, 4L3 και 4L4, οι στόχοι χωρητικότητας εκφραζόμενοι σε GT είναι οριστικοί. Δεν θα υπάρξουν μεταγενέστερες προσαρμογές για να ληφθεί υπόψη η επανακαταμέτρηση του στόλου.

>ΘΕΣΗ ΠIΝΑΚΑ>

Οι πλάγιοι έντονοι χαρακτήρες δείχνουν ότι οι στόχοι δεν έχουν επιτευχθεί. Δεδομένου ότι οι στόχοι χωρητικότητας δεν έχουν διορθωθεί για να ληφθεί υπόψη η επανακαταμέτρηση σε μονάδες GT, οι συγκρίσεις μεταξύ της κατάστασης και των στόχων παρουσιάζουν έναν ορισμένο βαθμό αβεβαιότητας.

Για τα τμήματα 4F5, 4F6, οι στόχοι χωρητικότητας εκφραζόμενοι σε GT είναι οριστικοί. Δεν θα υπάρξουν μεταγενέστερες προσαρμογές για να ληφθεί υπόψη η επανακαταμέτρηση του στόλου.

>ΘΕΣΗ ΠIΝΑΚΑ>

Οι πλάγιοι έντονοι χαρακτήρες δείχνουν ότι οι στόχοι δεν έχουν επιτευχθεί. Δεδομένου ότι οι στόχοι χωρητικότητας δεν έχουν διορθωθεί για να ληφθεί υπόψη η επανακαταμέτρηση σε μονάδες GT, οι συγκρίσεις μεταξύ της κατάστασης και των στόχων παρουσιάζουν έναν ορισμένο βαθμό αβεβαιότητας.

Για το τμήμα 4N8, ο στόχος χωρητικότητας εκφραζόμενος σε GT είναι οριστικός. Δεν θα υπάρξουν μεταγενέστερες προσαρμογές για να ληφθεί υπόψη η επανακαταμέτρηση του στόλου.

>ΘΕΣΗ ΠIΝΑΚΑ>

Οι πλάγιοι έντονοι χαρακτήρες δείχνουν ότι οι στόχοι δεν έχουν επιτευχθεί. Δεδομένου ότι οι στόχοι χωρητικότητας δεν έχουν διορθωθεί για να ληφθεί υπόψη η επανακαταμέτρηση σε μονάδες GT, οι συγκρίσεις μεταξύ της κατάστασης και των στόχων παρουσιάζουν έναν ορισμένο βαθμό αβεβαιότητας.

Ο στόχος χωρητικότητας εκφραζόμενος σε GT για το τμήμα 4D4 είναι οριστικός. Δεν θα υπάρξουν μεταγενέστερες προσαρμογές για να ληφθεί υπόψη η επανακαταμέτρηση του στόλου.

>ΘΕΣΗ ΠIΝΑΚΑ>

Οι πλάγιοι έντονοι χαρακτήρες δείχνουν ότι οι στόχοι δεν έχουν επιτευχθεί. Δεδομένου ότι οι στόχοι χωρητικότητας δεν έχουν διορθωθεί για να ληφθεί υπόψη η επανακαταμέτρηση σε μονάδες GT, οι συγκρίσεις μεταξύ της κατάστασης και των στόχων παρουσιάζουν έναν ορισμένο βαθμό αβεβαιότητας.

>ΘΕΣΗ ΠIΝΑΚΑ>

Οι πλάγιοι έντονοι χαρακτήρες δείχνουν ότι οι στόχοι δεν έχουν επιτευχθεί. Δεδομένου ότι οι στόχοι χωρητικότητας δεν έχουν διορθωθεί για να ληφθεί υπόψη η επανακαταμέτρηση σε μονάδες GT, οι συγκρίσεις μεταξύ της κατάστασης και των στόχων παρουσιάζουν έναν ορισμένο βαθμό αβεβαιότητας.

>ΘΕΣΗ ΠIΝΑΚΑ>

Οι πλάγιοι έντονοι χαρακτήρες δείχνουν ότι οι στόχοι δεν έχουν επιτευχθεί. Δεδομένου ότι οι στόχοι χωρητικότητας δεν έχουν διορθωθεί για να ληφθεί υπόψη η επανακαταμέτρηση σε μονάδες GT, οι συγκρίσεις μεταξύ της κατάστασης και των στόχων παρουσιάζουν έναν ορισμένο βαθμό αβεβαιότητας.

Για τα τμήματα 4J2, 4J3 και 4J4, οι στόχοι χωρητικότητας εκφραζόμενοι σε GT είναι οριστικοί. Δεν θα υπάρξουν μεταγενέστερες προσαρμογές για να ληφθεί υπόψη η επανακαταμέτρηση του στόλου.

>ΘΕΣΗ ΠIΝΑΚΑ>

Δεδομένου ότι οι στόχοι χωρητικότητας δεν έχουν διορθωθεί για να ληφθεί υπόψη η επανακαταμέτρηση σε μονάδες GT, οι συγκρίσεις μεταξύ της κατάστασης και των στόχων παρουσιάζουν έναν ορισμένο βαθμό αβεβαιότητας.

>ΘΕΣΗ ΠIΝΑΚΑ>

Δεδομένου ότι οι στόχοι χωρητικότητας δεν έχουν διορθωθεί για να ληφθεί υπόψη η επανακαταμέτρηση σε μονάδες GT, οι συγκρίσεις μεταξύ της κατάστασης και των στόχων παρουσιάζουν έναν ορισμένο βαθμό αβεβαιότητας.

Συμπέρασμα

Μεταξύ 1ης Ιανουαρίου 1997 και 30ής Ιουνίου 2002, ο κοινοτικός στόλος μειώθηκε κατά 71.141 GT και κατά 599.634 kW, που αντιστοιχούν σε μείωση αλιευτικής ικανότητας κατά περίπου 3,5% και 7,6% αντιστοίχως σε χωρητικότητα και ισχύ. Η μέτρηση της χωρητικότητας δεν είναι ακριβής λόγω της πραγματοποιούμενης επανακαταμέτρησης του στόλου. Στις 30 Ιουνίου 2002, ο κοινοτικός στόλος υπερακόντισε τους στόχους του, δηλαδή πέτυχε το 19 % από απόψεως χωρητικότητας και το 13 % από απόψεως ισχύος μηχανών των τελικών στόχων του ΠΠΠ IV.

Συνεχίζουν να υπάρχουν ακόμη πολλά κράτη μέλη τα οποία δεν επέτυχαν τους στόχους τους σε ορισμένα τμήματα.

Η παρούσα έκθεση έχει ως στόχο να καλέσει τα κράτη μέλη να λάβουν μέτρα με στόχο τη διόρθωση της κατάστασης εφ' όσον απαιτείται, καθώς και να αναστείλουν την εφαρμογή των καθεστώτων δημοσίων ενισχύσεων για τα τμήματα του στόλου που δεν εκπληρώνουν τους στόχους, και τούτο σύμφωνα με τις διατάξεις των άρθρων 9 και 10 του κανονισμού (ΕΚ) αριθ. 2792/99 [8] και του άρθρου 6β της απόφασης 2002/652/EK [9], η οποία παρατείνει για ένα έτος, μέχρι τις 31 Δεκεμβρίου 2002, τα πολυετή προγράμματα προσανατολισμού 4ης γενεάς της Επιτροπής.

[8] ΕΕ L 337 της 30.12.1999 σ.14.

[9] ΕΕ L 215 της 10.08.2002, σ. 23